ועדת הכלכלה, כנסת 18, פרוטוקול מספר 561, 2011-06-28 12:00

כרמל שאמה-הכהן: צהריים טובים.

כרמל שאמה-הכהן: אני מתכבד לפתוח את ועדת הכלכלה בעניין בקשה לדיון מחדש ודיון מחדש בתקנה 3(ב)(3) בפרק תקנות הגז (בטיחות ורישוי) (רישוי העוסקים בעבודות גפ"מ) (תיקון), התשע"א-2010.

כרמל שאמה-הכהן: מתי היה הדיון האחרון בעניין הזה?

איתי עצמון: ב-16 במאי.

כרמל שאמה-הכהן: ב-16 במאי 2011.

כרמל שאמה-הכהן: אנחנו מצביעים.

כרמל שאמה-הכהן: הצבעה     בעד הדיון מחדש – רוב נגד – אין נמנעים – אין הדיון מחדש אושר.

כרמל שאמה-הכהן: הדיון מחדש אושר פה-אחד.

כרמל שאמה-הכהן: בבקשה.

גל נוי-אפרת: אני מהלשכה המשפטית של משרד התשתיות הלאומיות.

גל נוי-אפרת: בדיון הקודם ב-16 במאי 2011 אישרה הוועדה תיקון שהציע המשרד שלנו לתקנות הגז (בטיחות ורישוי) (רישוי העוסקים בעבודות גפ"מ).

גל נוי-אפרת: במסגרת התיקון תוקנה גם תקנה 3 לתקנות המקוריות, ובין היתר נקבע כי נטילת דגימת גפ"מ פטורה מרישיון מאת מנהל לענייני בטיחות הגז, וטעונה בין היתר הכשרה והסמכה על-ידי מעבדה מוסמכת.

גל נוי-אפרת: לאחר הדיון נמסר לנו כי המעבדה אינה מוסמכת להכשיר ולהסמיך את נוטלי דגימות הגפ"מ, ולכן נדרש לתקן את נוסח תקנה 3(ב)(3) ומוצע על-ידינו לקבוע כי נטילת דגימת גפ"מ טעונה הכשרה על-פי תוכנית שתאושר על-ידי המנהל.

גל נוי-אפרת: בהתאם לתיקון הזה מתייתרת גם ההגדרה של המונח "מעבדה מוסמכת" בתקנה 1, ולכן נדרש להשמיט מונח זה מתיקון תקנה 1.      שר התעשייה, המסחר והתעסוקה מסכים לנוסח המוצע, ואנחנו נודה בעד אישור קבלת הוועדה לתיקון הנקודתי.

כרמל שאמה-הכהן: למישהו יש הערות?

כרמל שאמה-הכהן: אין הערות.

כרמל שאמה-הכהן: מצביעים.

כרמל שאמה-הכהן: הצבעה     בעד התיקון – רוב נגד – אין נמנעים – אין התיקון אושר.

גל נוי-אפרת: תודה רבה.

כרמל שאמה-הכהן: זהו, סיימנו את התקנות.

לאה ורון: כן.

כרמל שאמה-הכהן: תודה, הישיבה הזאת נעולה, הישיבה הבאה מתחילה ב-12:30.